Divine

Harris Glenn Milstead (19. lokakuuta 1945 Towson, Maryland, Yhdysvallat - 7\. maaliskuuta 1988 Los Angeles, Kalifornia) oli yhdysvaltalainen näyttelijä ja laulaja, joka tunnetaan parhaiten Divine-nimisenä drag-kuningattarena. Divinen musiikki kuuluu niin sanottuun Hi-NRG -genreen, hänen hittejään olivat muun muassa "You Think You're a Man" ja "I'm So Beautiful". Elokuvanäyttelijänä Divine rakensi vakavia luonnetulkintoja myös rooleissa, joissa hän olisi voinut sortua yliampuvaan ilotulitukseen. Myös lavalla ja muissa esiintymistilanteissa hän noudatti samaa hillittyä ja ammattitaitoista linjaa. Hänen luomansa lavapersoonan ominaisuuksiin kuului härski huumori ja sarkasmin sävyttämä vuorovaikutus yleisön kanssa. Mutta hän kykeni myös hillitsemään tätä persoonaa käyttäytymällä rauhallisen sedällisellä tavalla. ==Ura== Milstead syntyi Towsonissa Baltimoren esikaupunkivyöhykkeellä Marylandissä Harris Bernard Milsteadin (1917-1993) ja Diana Frances Milsteadin (omaa sukua Vukovich) perheeseen. Diana Milstead kärsi 1940-luvulla useita keskenmenoja, ja Harris Glenn jäi pariskunnan ainoaksi jälkeläiseksi. Kaksitoistavuotiaana Harris Glenn Milstead perheineen muutti toiseen Baltimoren esikaupunkiin, Luthervilleen. Hän valmistui Towson High Schoolista vuonna 1963. 1970-luvulla Milstead esiintyi nimellä Divine lukuisissa teatterikappaleissa New York Cityssä. Eräs hänen rooleistaan oli Pauline Tom Eyenin vankiladraamassa Women Behind Bars vuonna 1976. ===Elokuvat=== Milstead esiintyi useissa elokuvissa vuodesta 1966 alkaen. Hän kuului Dreamlanders-nimiseen näyttelijäryhmään, joka oli mukana John Watersin varhaisissa elokuvissa. Vuonna 1985 Milstead oli Tab Hunterin vastanäyttelijänä elokuvassa Lust in the Dust. Milsteadilla oli merkittävä osa John Watersin elämää ja uraa valottaneessa dokumenttielokuvassa Divine Trash by Steve Yeager. Myöhemmin urallaan Milstead näytteli drag- roolinsa ulkopuolella muun muassa elokuvissa Kuumaveriset, Hairspray ja Out of the Dark. Hairspray-elokuvassa hänellä oli kaksi roolia, toinen naisena ja toinen miehenä. Divine oli niin ikään Ursulan hahmon inspiraationa Walt Disney -elokuvassa Pieni merenneito. 1980-luvun puolivälissä Milstead vieraili Norjan Bergenissä, jossa Polyester – hullu maailma-elokuva oli menestynyt hyvin. Live-showllaan hän sai sekä lehdistöltä että yleisöltä supertähden kohtelun. Haastattelussa Bergen Gay Radio -asemalla hän kertoi vain ani harvoin saaneensa yhtä hyvän vastaanoton. Useimmiten hän tunsi olevansa teollinen viihdyttäjä. Vuonna 1988 Milstead valittiin Peggy Bundyn äidin osaan FOX- yhtiön uuteen televisiosarjaan Pulmuset (Married... With Children). Hän kuoli ennen kuvauksia 42-vuotiaana Los Angelesissa. Kuolinsyyksi todettiin kardiomegalia eli sydämen laajentuma. ===Musiikki=== Divinen Hi-NRG-musiikki menestyi 1980-luvulla Pohjois- ja Etelä-Amerikassa, Euroopassa ja Australiassa. Syntetisaattoripohjaiset diskokappaleet sävelsi ja tuotti Bobby Orlando. Yhdysvalloissa Divinen suurimpia hittejä olivat "Native Love" (sija 21 Club Play Singles -listalla) sekä "Shoot Your Shot" (sija 39). Britanniassa Divinen varhainen tuotanto julkaistiin Design Communications -levymerkillä, menestyssävelmiksi kohosivat "Love Reaction", "Shake It Up" ja "Shoot Your Shot". Erityisen suurta menestys oli seksuaalivähemmistöjen parissa, valtavirran listoilla sijoitukset olivat vaisuhkoja. Stock Aitken Waterman -tuotanto "You Think You're a Man" oli Divinen suurin hitti Britanniassa. Sitä seurasivat "I'm So Beautiful", "Walk Like a Man" ja "Twistin' the Night Away". ==Filmografia== *Roman Candles (1966) *Eat Your Makeup (1968) *The Diane Linkletter Story (1969) *Mondo Trasho (1969) *Multiple Maniacs (1970) *Pink Flamingos (1972) *Female Trouble (1974) *Polyester – hullu maailma (Polyester, 1981) *Saluunojen sulotar (Lust in the Dust, 1985) *Trouble in Mind' (1985) *Hairspray (1988) *Out of the Dark (1989) ==Diskografia== ===Studioalbumit=== Nimi Vuosi Listasijoitukset SWE GER My First Album 1982 21 35 T Shirts and Tight Blue Jeans (Non Stop Dance Remix) 1984 – – Maid in England 1988 – – ===Kokoelmat=== Nimi Vuosi ”The Story So Far...” 1984 ”Greatest Hits ...So Far ...!” ”You Think You're A... Medley” 1985 ”Greatest Hits” 1989 ”The Best Of & The Rest Of” ”The Best Of Divine” 1991 ”The Best Of Divine: Native Love” ”The Best Of Divine” ”You Think You’re A Man” 1992 ”The 12” Collection” 1993 ”Born To Be Cheap” 1994 ”Greatest Hits” ”The Cream Of Divine” ”Shoot Your Shot” 1995 ”The Originals And The Remixes” 1996 ”The Originals” ”The Remixes” ”The Best Of Divine” 1997 ”Unforgettable Hits” 2003 ”The Greatest Hits” 2005 ”Dance Masters: Love Reaction” ”Essential Divine” 2006 ”Shake It Up” 2009 ”The Hit Collection” 2010 ”Love Reaction” 2011 ”Best Of Divine: Shoot Your Shot” 2012 ===Singlet=== Nimi Vuosi Listasijoitukset Albumi FIN UK ”Born to Be Cheap” 1981 – – (julkaistu vain singlenä) ”Native Love (Step by Step)” 1982 – – My First Album ”Shoot Your Shot” – – ”Love Reaction” 1983 27 65 (julkaistu vain singlenä) ”Shake It Up” – 82 T Shirts and Tight Blue Jeans (Non Stop Dance Remix) ”You Think You're a Man” 1984 24 16 Maid in England ”I'm So Beautiful” 17 52 ”T Shirts and Tight Blue Jeans” – – T Shirts And Tight Blue Jeans (Non Stop Dance Remix) ”Walk Like a Man” 1985 – 23 (julkaistu vain singlenä) ”Twistin' the Night Away” – 47 ”Hard Magic” – 87 ”Little Baby” 1987 – – ”Hey You!” – – ”Shout It Out” 1989 – – ==Kirjallisuutta== *Jay, Bernard: Not Simply Divine (Simon and Schuster), ISBN 0-671-88467-0 *Milstead, Francis: My Son Divine (Alyson Books), ISBN 1555835945 == Lähteet == *Glbtq.com === Viitteet === ==Aiheesta muualla== * * *The Divine Page *Divine Yahoo! -sivuilla *MTV.com Divine *I'm So Beautiful *Walk Like a Man Divine Divine Divine Divine Divine